82 



en mørk Stribe paa Armens Inderside ; Lemmerne med regel- 

 mæssige mørke Tværbaand ; Laarenes Bagside brun eller mar- 

 moreret af brunt og gult. Undersiden hvid eller gulhvid,, ens- 

 farvet, eller med smaa brune, sortagtige eller røde Pletter eller 

 grenede Linier paa Strube og Sider; Underlæben sædvanlig 

 graat eller brunt marmoreret. Lysken ofte gul, Fødderne bleg- 

 røde. Iris i sin øvre Halvdel guldgul, i den nedre næsten 

 sort. Hannerne har vel sværere Forlemmer end Hunnerne, 



Fig. 69. Haand og Bagfod af Springfrøen, Han. 



men langtfra saa svære som hos de andre af vore brune Frøer, 

 noget kortere Krop og noget stærkere udviklet Svømmehud. 

 Inderfingeren har en ret vel udviklet Pude, i Forplantningstiden 

 dækket med graa Gryn, og saadanne dækker som en sammen- 

 hængende Beklædning hele Inderfingeren til Spidsen. Kvæk- 

 keposer mangler. 



Størrelsen naar ikke foregaaende Arts, i hvert Fald ikke 

 hos os; den angives vel at kunne naa en Maksimallængde af 

 ca. 90 mm fra Snude til Gat; men de største hidtil i Danmark 

 fundne Eksemplarer maaler kun 53 mm . Med god Grund har 

 man givet denne Frø Artsnavnet „agilis" og benævnet den 

 „Springfrø" ; den kan nemlig ved Hjælp af sine lange Ben gøre 

 Spring paa 2 Meter. Den overgaar i Finhed og Elegance langt 

 alle vore og for den Sags Skyld alle Europas andre ægte Frøer; 

 ogsaa i Sarthed, idet den daarlig taaler Transport og ilde Med- 

 fart. Den holder især til i Skove ; hos os paa solvarme Skov- 

 skrænter, navnlig mellem Hindbærbuske eller langt Græs, 

 hvor den er ypperlig beskyttet ved sine fine Farver, der falder 

 sammen med det visne Løvs ; den forekommer aldrig paa aabne 

 Marker, i Haver eller ved alfar Vej som den almindelige 

 brune Frø. Dens Stemme er ret svag, en klar, hurtig gentagen 

 Tone. Overvintringen skal ske i Bunden af Vandet. I Vandet 

 kommer den ellers kun i Forplantningstiden; denne kendes 



